CELEX: C2006/212/33
Language: sl
Date: 2006-09-02 00:00:00
Title: Zadeva C-275/06: Predlog za sprejetje predhodne odločbe, ki ga je vložilo Juzgado de lo Mercantil n o  5 de Madrid (Španija) 26. junija 2006 — Productores de Música de España proti Telefónica de España SAU

2.9.2006   
            
            
               SL
            
            
               Uradni list Evropske unije
            
            
               C 212/19
            
         Predlog za sprejetje predhodne odločbe, ki ga je vložilo Juzgado de lo Mercantil no 5 de Madrid (Španija) 26. junija 2006 — Productores de Música de España proti Telefónica de España SAU
   (Zadeva C-275/06)
   (2006/C 212/33)
   Jezik postopka: španščina
   Predložitveno sodišče
   Juzgado de lo Mercantil no 5 de Madrid
   Stranki v postopku v glavni stvari
   
      Tožeča stranka: Productores de Música de España (Promusicae)
   
      Tožena stranka: Telefónica de España SAU
   Vprašanje za predhodno odločanje
   Ali pravo Skupnosti in konkretno člen 15(2) in člen 18 Direktive 2000/31/ES (1) Evropskega parlamenta in Sveta z dne 8. junija 2000 o nekaterih pravnih vidikih storitev informacijske družbe, zlasti elektronskega poslovanja na notranjem trgu, člen 8(1) in (2) Direktive 2001/29/ES (2) Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi, člen 8 Direktive Evropskega parlamenta in Sveta 2004/48/ES (3) z dne 29. aprila 2004 o uveljavljanju pravic intelektualne lastnine ter člen 17(2) in člen 47 Listine Evropske unije o temeljnih pravicah omogočajo državam članicam, da v okviru kazenske preiskave ali zaradi zahtev po ohranjanju javne varnosti in nacionalne obrambe, in torej ob izključitvi civilnih postopkov, omejijo obveznost operaterjev elektronskih komunikacijskih omrežij in storitev, ponudnikov dostopa do telekomunikacijskega omrežja in ponudnikov storitev za hrambo podatkov, da shranijo in dajo na razpolago podatke o povezavi in prometu, ki so nastali s komunikacijami, vzpostavljenimi med opravljanjem storitve informacijske družbe?
   
      (1)  UL L 178, str. 1.
   
      (2)  UL L 167, str. 10.
   
      (3)  UL L 157, str. 45.